ΚΑΝΟΝΙΣΜΟΣ (ΕΚ) αριθ. 569/1999 ΤΗΣ ΕΠΙΤΡΟΠΗΣ της 16ης Μαρτίου 1999 σχετικά με την τροποποίηση του κανονισμού (ΕΟΚ) αριθ. 1756/93 για τον καθορισμό των γενεσιουργών αιτιών της γεωργικής ισοτιμίας που εφαρμόζεται στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (1), και ιδίως το άρθρο 3,

Εκτιμώντας:

ότι ο κανονισμός (ΕΚ) αριθ. 2799/98 κατάργησε τις γεωργικές ισοτιμίες 7 ότι ο κανονισμός (ΕΟΚ) αριθ. 1756/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 420/98 (3), αποσκοπεί στον καθορισμό των γενεσιουργών αιτιών της γεωργικής ισοτιμίας που πρέπει να εφαρμόζεται για όλα τα ποσά που καθορίζονται σε Ecu στον τομέα του γάλακτος και των γαλακτοκομικών προϊόντων 7 ότι, κατά συνέπεια, πρέπει να αντικατασταθεί η αναφορά στη γεωργική ισοτιμία με την αναφορά στη γενεσιουργό αιτία 7

ότι οι γενεσιουργοί αιτίες για το ποσό των ενισχύσεων που αναφέρονται στο άρθρο 16 παράγραφος 3 στοιχείο δ) του κανονισμού (ΕΚ) αριθ. 2571/97 της Επιτροπής σχετικά με την πώληση σε μειωμένη τιμή βουτύρου και τη χορήγηση ενισχύσεως στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (4), όπως τροποποιήθηκε τελευταία από τον κανονισμό (ΕΚ) αριθ. 494/1999 (5), καθορίζονται στα σημεία 4.Α i), ii) και iii) του μέρους Β.ΙΙΙ του παραρτήματος του κανονισμού (ΕΟΚ) αριθ. 1756/93 7 ότι η αύξηση που θεσπίστηκε με τον κανονισμό (ΕΚ) αριθ. 1061/98 της Επιτροπής (6) της εγγύησης δημοπρασίας που αναφέρεται στο άρθρο 17 παράγραφος 1 του κανονισμού (ΕΚ) αριθ. 2571/97 υποδηλώνει ότι ο οικονομικός σκοπός επιτυγχάνεται τη στιγμή της δημοπρασίας και κατά συνέπεια οι προαναφερθείσες ημερομηνίες πρέπει να αντικατασταθούν από την ημερομηνία λήξης της προθεσμίας για την υποβολή των προσφορών που αφορούν τη συγκεκριμένη δημοπρασία 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1756/93 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

1. Η γενεσιουργός αιτία για τα ποσά που καθορίζονται στο πλαίσιο των μέτρων για την ιδιωτική αποθεματοποίηση γαλακτοκομικών προϊόντων είναι η πρώτη ημέρα της συμβατικής περιόδου ιδιωτικής αποθεματοποίησης.

2. Η γενεσιουργός αιτία για τις εγγυήσεις είναι η σύσταση της εγγύησης.

3. Η γενεσιουργός αιτία για τις άλλες τιμές και ποσά που εφαρμόζονται στον τομέα του γάλακτος και των γαλακτοκομικών προϊόντων είναι η αρχή των ημερών που καθορίζονται στο παράρτημα του παρόντος κανονισμού».

2. Το άρθρο 2 τροποποιείται ως εξής:

α) στην παράγραφο 2, το δεύτερο εδάφιο αντικαθίσταται από το ακόλουθο κείμενο:

«Στην περίπτωση που η ανάληψη που αναφέρεται στο στοιχείο β) πρώτη περίπτωση πραγματοποιείται κατά παρτίδες, η γενεσιουργός αιτία για την πρώτη παρτίδα εξακολουθεί να ισχύει για τη συνολική ποσότητα της σχετικής συναλλαγής, με την επιφύλαξη ότι η πρώτη παρτίδα δεν είναι κατώτερη από το 20 % της εν λόγω συνολικής ποσότητας» 7β) στην παράγραφο 3, το δεύτερο εδάφιο αντικαθίσταται από το ακόλουθο κείμενο:

«Στην περίπτωση που το συνολικό ποσό της σχετικής συναλλαγής προκαταβάλλεται τμηματικά, η γενεσιουργός αιτία για την πρώτη προκαταβολή εξακολουθεί να ισχύει για το συνολικό ποσό που καταβάλλεται, με την επιφύλαξη ότι η πρώτη προκαταβολή δεν είναι κατώτερη από το 20 % του εν λόγω συνολικού ποσού».

3. Το παράρτημα του κανονισμού (ΕΟΚ) αριθ. 1756/93 τροποποιείται ως εξής:

α) στην επικεφαλίδα της τρίτης στήλης, οι όροι «εφαρμοζόμενη γεωργική ισοτιμία» αντικαθίστανται από τους όρους «ημέρα που ενδιαφέρει για τη γενεσιουργό αιτία» 7

β) στην τρίτη στήλη οι όροι «Γεωργική ισοτιμία που ισχύει την/κατά την/στις» διαγράφονται 7

γ) το σημείο 4 του μέρους Β.ΙΙΙ του παραρτήματος του κανονισμού (ΕΟΚ) αριθ. 1756/93 αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 349 της 24. 12. 1998, σ. 1.

(2) ΕΕ L 161 της 2. 7. 1993, σ. 48.

(3) ΕΕ L 52 της 21. 2. 1998, σ. 21.

(4) ΕΕ L 350 της 20. 12. 1997, σ. 35.

(5) ΕΕ L 59 της 6. 3. 1999, σ. 17.

(6) ΕΕ L 152 της 26. 5. 1998, σ. 3.